नई दिल्ली | संवाददाता: काले धन पर पैराडाइज़ पेपर्स से फिर सनसनी मच सकती है. पिछले 67 सालों से दुनिया भर के काले धन से संबंधित आंकड़ों को सार्वजनिक किया गया है. 180 देशों के काले धन के चोरों की इस सूची में भारत 19वें नंबर पर है. इस सूची में भाजपा के दो बड़े सांसदों आरके सिन्‍हा और नागरिक उड्डयन मंत्री जयन्‍त सिन्‍हा का भी नाम है. जयन्त सिन्हा देश के पूर्व वित्‍त मंत्री यशवन्‍त सिन्‍हा के पुत्र हैं, जबकि आर के सिन्हा देश के सबसे अमीर सांसद बताये जाते हैं.